# Τριττύα

Αρχική δομή

Σύμφωνα με τον [μύθο](https://el.wikipedia.org/wiki/%CE%95%CE%BB%CE%BB%CE%B7%CE%BD%CE%B9%CE%BA%CE%AE_%CE%BC%CF%85%CE%B8%CE%BF%CE%BB%CE%BF%CE%B3%CE%AF%CE%B1), η τριττύς, όπως και η φυλή, ξεκίνησαν να υπάρχουν ως διοικητικές δομές, πολύ νωρίς χρονικά, όταν στη περιοχή της αρχαίας Αττικής λέγεται ότι υπήρχαν οι δώδεκα αρχικές πόλεις, την περίοδο πριν από τον [Θησέα](https://el.wikipedia.org/wiki/%CE%98%CE%B7%CF%83%CE%AD%CE%B1%CF%82). Κάθε μία από αυτές τις πόλεις είχε τον δικό της δήμο, δήμαρχο, δημαρχείο και δικούς της δημόσιους υπάλληλους. Οι αλλαγές από τον Θησέα και η μετατροπή των πόλεων αυτών σε έναν ενιαίο [συνοικισμό](https://el.wikipedia.org/w/index.php?title=%CE%A3%CF%85%CE%BD%CE%BF%CE%B9%CE%BA%CE%B9%CF%83%CE%BC%CF%8C%CF%82&action=edit&redlink=1) έκαναν αυτές τις δομές κάπως περιττές. Σύμφωνα με το έργο *Ατθίς* (ή *Ατθίδες* ή *Ιστορίαι*) του [Φιλοχόρου](https://el.wikipedia.org/wiki/%CE%A6%CE%B9%CE%BB%CF%8C%CF%87%CE%BF%CF%81%CE%BF%CF%82) οι δώδεκα αρχικές πόλεις πιθανόν να ήταν:

* [Αθήνα](https://el.wikipedia.org/wiki/%CE%91%CF%81%CF%87%CE%B1%CE%AF%CE%B1_%CE%91%CE%B8%CE%AE%CE%BD%CE%B1)
* [Κεκρωπία](https://el.wikipedia.org/w/index.php?title=%CE%9A%CE%B5%CE%BA%CF%81%CF%89%CF%80%CE%AF%CE%B1&action=edit&redlink=1)
* [Τετράπολις](https://el.wikipedia.org/w/index.php?title=%CE%A4%CE%B5%CF%84%CF%81%CE%AC%CF%80%CE%BF%CE%BB%CE%B9%CF%82&action=edit&redlink=1)
* [Επακρία](https://el.wikipedia.org/wiki/%CE%95%CF%80%CE%B1%CE%BA%CF%81%CE%AF%CE%B1)
* [Δεκέλεια](https://el.wikipedia.org/wiki/%CE%94%CE%B5%CE%BA%CE%AD%CE%BB%CE%B5%CE%B9%CE%B1_%CE%91%CF%84%CF%84%CE%B9%CE%BA%CE%AE%CF%82)
* [Ελευσίς](https://el.wikipedia.org/wiki/%CE%95%CE%BB%CE%B5%CF%85%CF%83%CE%AF%CE%BD%CE%B1)
* [Αφίδναι](https://el.wikipedia.org/wiki/%CE%91%CF%86%CE%AF%CE%B4%CE%BD%CE%B5%CF%82)
* [Θορικός](https://el.wikipedia.org/wiki/%CE%98%CE%BF%CF%81%CE%B9%CE%BA%CF%8C%CF%82)
* [Βραυρών](https://el.wikipedia.org/wiki/%CE%92%CF%81%CE%B1%CF%85%CF%81%CF%8E%CE%BD%CE%B1)
* [Κύθηρος](https://el.wikipedia.org/wiki/%CE%9A%CF%8D%CE%B8%CE%B7%CF%81%CE%BF%CF%82)
* [Σφηττός](https://el.wikipedia.org/wiki/%CE%A3%CF%86%CE%B7%CF%84%CF%84%CF%8C%CF%82) και
* [Κηφισιά](https://el.wikipedia.org/wiki/%CE%9A%CE%B7%CF%86%CE%B9%CF%83%CE%B9%CE%AC).[[4]](https://el.wikipedia.org/wiki/%CE%A4%CF%81%CE%B9%CF%84%CF%84%CF%8D%CE%B1#cite_note-4)

Περισσότερα ονόματα, μετά τη μεταρρύθμιση του Κλεισθένη συνεχίζουν να προκύπτουν αλλά γενικά αυτός ο κατάλογος ονομάτων θεωρείται ως αξιόπιστος. Οι τέσσερις φυλές πριν τη μεταρρύθμιση του Κλεισθένη, το 508-507 π.Χ. ήταν οι:

* [Αιγικορίς](https://el.wikipedia.org/w/index.php?title=%CE%91%CE%B9%CE%B3%CE%B9%CE%BA%CE%BF%CF%81%CE%AF%CF%82_%CF%86%CF%85%CE%BB%CE%AE&action=edit&redlink=1) (οι Αιγικορείς)
* [Οπλητίς](https://el.wikipedia.org/w/index.php?title=%CE%9F%CF%80%CE%BB%CE%B7%CF%84%CE%AF%CF%82_%CF%86%CF%85%CE%BB%CE%AE&action=edit&redlink=1) (οι Οπλίται ή Οπλήται)
* [Γελεοντίς](https://el.wikipedia.org/w/index.php?title=%CE%93%CE%B5%CE%BB%CE%B5%CE%BF%CE%BD%CF%84%CE%AF%CF%82_%CF%86%CF%85%CE%BB%CE%AE&action=edit&redlink=1) (οι Γελέοντες) και
* [Αργαδίς](https://el.wikipedia.org/w/index.php?title=%CE%91%CF%81%CE%B3%CE%B1%CE%B4%CE%AF%CF%82_%CF%86%CF%85%CE%BB%CE%AE&action=edit&redlink=1) (οι Αργαδείς)

Η "Τριττύς" ήταν υποδιαίρεση, η οποία αφορούσε το ένα τρίτο (1/3) της φυλής και πιθανόν συνδέεται με την προγενέστερη έννοια [Φρατρία](https://el.wikipedia.org/wiki/%CE%A6%CF%81%CE%B1%CF%84%CF%81%CE%AF%CE%B1%22%20%5Co%20%22%CE%A6%CF%81%CE%B1%CF%84%CF%81%CE%AF%CE%B1).[[8]](https://el.wikipedia.org/wiki/%CE%A4%CF%81%CE%B9%CF%84%CF%84%CF%8D%CE%B1#cite_note-8) Στη περίοδο προ του 507 π.Χ. όταν οι φυλές ήταν συνολικά τέσσερις αντιστοιχούσαν δώδεκα τριττύες (4 φυλές Χ 3 τριττύες = 12 τριττύες).

Η Τριττύς υπηρετούσε σαφώς την πολιτική και ιδιαίτερα τη στρατιωτική διαίρεση. Ειδικότερα, για το ρόλο τους στην αρχαία Αθήνα υπάρχει εκτεταμένο ιστοριογραφικό υλικό σε διάφορες πηγές και αρκετές επιγραφές. Μετά τις μεταρρυθμίσεις, τις οποίες έκανε ο [Κλεισθένης](https://el.wikipedia.org/wiki/%CE%9A%CE%BB%CE%B5%CE%B9%CF%83%CE%B8%CE%AD%CE%BD%CE%B7%CF%82), το 507 π.X., υπήρχαν τριάντα τριττύες για τις δέκα φυλές (10 φυλές Χ 3 τριττύες = 30 τριττύες).

**Η οργάνωση των τριττύων στην μεταρρύθμιση του Κλεισθένη**

**Ο**[**Κλεισθένης**](https://el.wikipedia.org/wiki/%CE%9A%CE%BB%CE%B5%CE%B9%CF%83%CE%B8%CE%AD%CE%BD%CE%B7%CF%82)**αν και αύξησε τον αριθμό των φυλών, από 4 σε 10, διατήρησε τον αριθμό των τριττύων ανά φυλή, δηλαδή 3 ανά φυλή. Στη συνέχεια διαίρεσε την επικράτεια σε τριάντα τριττύες, ενωμένες σε ομάδες των τριών ανά την κάθε μία από τις δέκα φυλές. Η καινοτομία στη μεταρρύθμιση του Κλεισθένη ήταν ο χωρισμός των τριάντα αυτών τριττύων σε: δέκα "περί το άστυ", δέκα "παράλιες" και δέκα "μεσόγειες".** **Με αυτόν τον τρόπο, κάθε κοινωνική τάξη (αγρότες, έμποροι και ευγενείς) είχαν την ίδια ισχύ, ενώ κάθε μία από τις 10 φυλές αποτελείται από 3 τριττύες, μία για τους δήμους της [Μεσογαίας](https://el.wikipedia.org/wiki/%CE%9C%CE%B5%CF%83%CE%BF%CE%B3%CE%B1%CE%AF%CE%B1%22%20%5Co%20%22%CE%9C%CE%B5%CF%83%CE%BF%CE%B3%CE%B1%CE%AF%CE%B1) (ενδοχώρα, όπου επικρατούσαν οι αγρότες), μία για τους δήμους από την**[**Παραλία**](https://el.wikipedia.org/wiki/%CE%A0%CE%B1%CF%81%CE%B1%CE%BB%CE%AF%CE%B1)**(από την ακτή, όπου επικρατούσαν οι έμποροι) και μία από το**[**άστυ**](https://el.wikipedia.org/wiki/%CE%86%CF%83%CF%84%CF%85)**(η αστική περιοχή, όπου επικράτησαν οι ευγενείς).** Οι τρεις τρυττίες (μία από την κάθε κατηγορία: άστεως, μεσογαία, παράλιος) δόθηκαν με κλήρωση, σε κάθε φυλή και σε αυτές κατανεμήθηκαν όλοι οι δήμοι. Οι δήμοι "περί το άστυ" ήταν συνήθως μεγαλύτεροι και σε μερικές περιπτώσεις μπορούσε ένας από αυτούς να αποτελεί μία τριττύα από μόνος του, ενώ σε άλλες περιπτώσεις μία τριττύα περιελάμβανε πιθανόν μέχρι οκτώ ή και εννιά ακόμα δήμους.



|  |  |  |  |
| --- | --- | --- | --- |
| **ΑΣΤΥ** | **ΠΑΡΑΛΙΑ** | **ΜΕΣΟΓΑΙΑ** | **Α τ τ ι κ ή** |
| **τριττύς** | **τριττύς** | **τριττύς** | **ΦΥΛΗ**(Ερεχθιής) | ***10  δήμοι*** |
| **τριττύς** | **τριττύς** | **τριττύς** | **ΦΥΛΗ**(Αιγηίς) | ***10  δήμοι*** |
| **τριττύς** | **τριττύς** | **τριττύς** | **ΦΥΛΗ**(Πανδιονίς) | ***10  δήμοι*** |
| **τριττύς** | **τριττύς** | **τριττύς** | **ΦΥΛΗ**(Λεοντίς) | ***10  δήμοι*** |
| **τριττύς** | **τριττύς** | **τριττύς** | **ΦΥΛΗ**(Ακαμαντίς) | ***10  δήμοι*** |
| **τριττύς** | **τριττύς** | **τριττύς** | **ΦΥΛΗ**(Οιηνίς) | ***10  δήμοι*** |
| **τριττύς** | **τριττύς** | **τριττύς** | **ΦΥΛΗ**(Κεκροπίς) | ***10  δήμοι*** |
| **τριττύς** | **τριττύς** | **τριττύς** | **ΦΥΛΗ**(Ιπποθωοντίς) | ***10  δήμοι*** |
| **τριττύς** | **τριττύς** | **τριττύς** | **ΦΥΛΗ**(Αιαντίς) | ***10  δήμοι*** |
| **τριττύς** | **τριττύς** | **τριττύς** | **ΦΥΛΗ**(Αντιοχίς) | ***10  δήμοι*** |
| **30 Τριττύες** | **10 ΦΥΛΕΣ** | ***100 Δήμοι*** |